आइए अब हम लोग पुनः ज्योति के पास चलें। चूँकि वह ज्योति स्वतन्त्र अस्तित्व वाली प्रभावशाली थी इसलिए वह दिव्य-ज्योति (Divine Light) के नाम से भी जानी और कहलाई जाने लगी। वह दिव्य-ज्योति, परमब्रह्म से उत्पन्न (प्रकट) हुई थी इसीलिए उसका एक नाम ब्रह्म-ज्योति भी पड़ गया। वह चूँकि ज्योति (नूर) इलाह (पूजनीय) उपास्यरूप देव अल्लाह से उत्पन्न हुई थी इसीलिए उसका ‘नूर इलाही’ नाम भी पड़ गया। चूँकि यह ज्योति (नूर) अचानक बिना किसी वस्तु के सहारे ही आसमान में दिखाई दी थी इसलिए इसका एक नाम ‘आसमानी रोशनी’ भी पड़ गया। चूँकि यह ज्योति जो अल्लाह रूप आलिम से आई थी जिसके कारण यह इल्म वाली थी इसलिए उसका एक नाम ‘आलिमे नूर’ नाम भी पड़ गया। इस प्रकार मूलतः यह ‘आत्म-ज्योति’ अनेक नामों वाली परन्तु रूप एक ‘ज्योति’ ही रहते हुये जानी जाने लगी। यही कारण है की यह मूलतः ‘आत्म-ज्योति’ में ज्योति प्रथमतः मिलने के कारण नाजानकारी तक लोग वह ज्योति ही कहकर सम्बोधित करते हुये व्यवहार करने लगे, जिसका परिणाम यह हुआ कि ‘सः’ नाम (शब्द) और ज्योति रूप में ही आत्मा प्रसिद्ध हो गई। हालांकि ज्योति को पकड़ने अथवा ज्योति से मिलने वाले योगी-यति, ऋषि-महर्षि, सन्त-महात्मा, आलिम-औलिया, पीर-पैगम्बर आदि सभी ने ‘आत्म-ज्योति’ के रूप में अनुभव किया, परन्तु पकड़ते अथवा मिलते समय प्रथमतः वह ‘सः’ शब्द (नाम) और ज्योति रूप में ही आती है अथवा घोषित की गयी जो सर्वमान्य है।